nb nl af en es en en af en nl de en af af en en de en en af af af af af af af nds en en en en en af af af af en en en en es af af af af en en nl en nl af af af en en af en nb nb en nl eu nl af en fy en af nl en en af nl en nl en af af af en de nl af en fr nl sv af af af en en pt fr nl af af en en en en fr nb sl eo af en en en en af en en en en en en en fr en en en en en
August | 2015 | Onthou om te onthou …
ons stories, die ZA de Beer familie
August 17, 2015UncategorizedBure, kinderkaskenades, ons huise, Selcourtdebeer
Selcourt huis voor die swembad
Ek onthou nie veel van Linden nie, net die hoë trappe na die voordeur en die kelder. Ek onthou slangetjie trek in Selcourt waar een van ons slange ook doodgeslaan was, aan ‘n lang stok opgetel en toe verbrand was. Een aand het die ryk boer van oorkant af uitgekom met sy (hael?)geweer, ons het baie stil agter ons muurtjie gelê totdat hy weer ingegaan het. Van die bure onthou ek Gary skuins oorkant wat sy vinger in ma se tee gedruk het. Schultz’se (Penelope en Christopher), die ryk mense oorkant die straat, Jerry en (kan nie die ander een onthou nie, Joodjies wat onder langs die rykmense gebly het. Carrots bo in die straat en die Joostes. Shani jy kan gerus ‘n boek skryf oor hulle.
Met Selcourt NG kerk se 50ste bestaanjaar vieringe het ons weer verby die huis in Halkynweg gestap. Hy het toe gelyk soos op die (Google) foto. Die erf is onderverdeel met ‘n huis wat op ons grasperk staan.
Continue reading Nog stories oor Selcourt →
Hi Shani, so van klavierlesse gepraat,
Ek onthou dat ek en jy in die middae per fiets moes ry om klavierlesse te gaan neem.  Dit
was ’n lang pad en ver om te ry – soos dit vir my gevoel het. Moes seker gewees het toe
ons in Linden gebly het.
Daar was so ’n lang opdraende. Steil pad wat altyd ’n stryd was om teen uit te ry.
Bloekombome langs die pad. Halfpad teen die opdraende uit het ons eers ’n ruskansie
gevat en van die melk gedrink wat ma vir ons saam gegee het. In ’n vierkantige glasbottel
met ’n opskroef prop. Dalk ’n ou Worcestersous bottel.
Continue reading Klavierlesse in Parkhurst →
Huis in Parkhurst (2)
August 13, 2015UncategorizedMa, ons huise, Pa, Pa se stokperdjies, Parkhurstdebeer
André se onthou van die Parkhurst huis het baie herinneringe los gemaak by my.
Ek onthou ook die groot stoep voor die huis. Die begin van Pa se stoepe? Ons het op somersaande daar buite op die stoep gesit na ete (nog voor die tyd van tv) veral oor naweke en dan het Pa vir ons vertel van die sterre terwyl ons gesit en kyk het.
Soos André onthou, was Ma-hulle se kamer die eerste kamer links uit ‘n gang van die voordeur af. Aan die regtekant was die sitkamer wat ek dink ons ook by tye gebruik het as ‘n eetkamer.
Ek onthou die diefwering met die blaartjies patroon en daar was baie mooi lampkappe in die huis. Ek dink dit was ‘n huurhuis soos ook die Linden een en voor ons in die huis gebly het was daar Hollanders in die huis. Of dit die eienaars was en of hulle ook net gehuur het weet ek nie. Ek onthou die man by ‘n tafel sit onder een van die lampkappe, so ons het seker na die huis gaan kyk voor ons daar ingetrek het. Vandag is daardie diefwering nie meer daar nie, en dit lyk asof die groot stoep ook verdwyn het, dalk in die huis ingebou. Die huis het nie ‘n boonste verdieping gehad in daai dae nie.
Continue reading Huis in Parkhurst (2) →
View all 2 comments
August 13, 2015Uncategorizedons huise, Parkhurstdebeer
Van die huis in Parkhurst het ek heelwat herinneringe, maar snaaks genoeg feitlik niks van die binnekant van die huis nie. Kan glad nie die uitleg van die huis onthou nie.
Weet daar was ’n stoep voor, waar die foto van ons geneem was.
Die venster wat op die stoep uitgekyk het, langs die voordeur, was ma-hulle se kamer. As ek reg onthou.
Soggens na pa en ma opgestaan het het ek in hulle bed gaan inklim. Kan onthou hoe lekker warm die onopgemaakte bed nog was van hulle liggaamshitte. Ma was doenig in die kamer, weet nie met wat nie. Die radio het gespeel en ek het heerlik snoesig daar gelê en sluimer met die radio in die agtergrond. Kan glad nie onthou dat enige van julle ander ook saam in die dubbelbed kom klim het nie.
Continue reading Huis in Parkhurst →
August 12, 2015Uncategorizedkinderkaskenades, Linden, ons huisedebeer
Ek onthou nogal redelik die huis in Linden, Derdestraat. Het ’n ruk terug die huis in Linden gaan soek, maar kon dit glad nie kry nie. Niks daar lyk vir my bekend nie. Hulle het die erf onderverdeel, lyk my en nog ’n huis op die erf gebou, neem ek aan. Weet nie of die ou huis gesloop is nie. Ek kon nie ’n huis nommer 10 in Derdestraat kry nie.
Ek onthou dit was ’n baie groot erf en dat die erf skuins afgeloop het na die straat se kant toe. So skuins dat die fondasies aan die straat se kant van die huis baie hoog opgebou was. Mens het opgekyk na die huis toe. Huis het ver van die straat af gesit. Huis was liggeel met ’n rooi dak – of was dit nou die bure se huis?
Onder die huis, tussen die fondasies was ’n kelder. Die ingang het langs die huis gesit en die kelder was ’n baie fassinerende plek. Baie klein deurtjie wat eintlik gesluit was. Mens moes gebukkend onder die balke loop. Donker en het vol ou meubels gestaan wat die eienaar seker daar gestoor het. Was vas oortuig, iewers in die kelder was ’n ou trommel vol skatte. Goud, juwele en seerower “loot”! Maar kon dit nooit vind nie al het ons hoe hard gesoek daarna. Baie spinnerakke.
Continue reading Huis in Linden →
Gesprekke oor Pa se karre
August 3, 2015UncategorizedMa, Pa, Pa se karre, Selcourt, vakansiesdebeer
Per e-pos: Desember 2010
12 Desember 2010; 9:19 nm
Aan: André, Carl, Leon
ons gesels vanaand oor Voortrekkers en kampe endiesmeer (Rudolf se meisie het toe sy twaalf jaar oud was op ‘n Voortrekkerkamp ‘n outomatiese geweer gekry om mee te skiet, hoor ek nou by Petr – hulle het gister gaan skyfskiet. Klink bietjie anders as die Voortrekkerkampe wat jy op gegaan het, Carl) Anyway, en vandaar na ons vakansies saam met Pa en Ma en hoe ons gaan kamp het met ‘n karavaan by Vishoek en by Kariba. Nou wil Petr by my weet watter kar het ons gehad om die karavane mee te trek. Ek kan glad nie onthou watse kar het ons gehad voor die Fiat nie. Wel, dit sal wees na die Ranger, seker, maar voor die Fiat. Of was dit die Fiat?
Continue reading Gesprekke oor Pa se karre →
View all 4 comments
André onthou vir Oupa Zack (2)
August 2, 2015UncategorizedOupa Zack, Potchefstroomdebeer
Ek kan niks onthou van oupa se kinderdae nie. Ek neem aan dat julle dit by pa gehoor het, maar ek kan dit nie onthou nie.
My vroegste herinnering van oupa was op die plaas by Potchefstroom. Stop my maar as julle al dié een gehoor het. (dis vrek koud hier vemôre – my sleutelbord se sleutels haak vas.)
Continue reading André onthou vir Oupa Zack (2) →
View all 3 comments
Stories oor die Selcourt huis
August 2, 2015Uncategorizedkinderkaskenades, Pa, Pa se stories, seilbote, Selcourt, vliegtuigiesdebeer
Ons vier voor die Selcourt huis
Ek onthou oom Smal, Thinus se pa, wat die pilaar in die sitkamer opgesit het wat die skoorsteen vir die kaggel geword het. Dit was ‘n asbespyp en dit was sy idee om dit toe te draai met tou, styf vasgedruk en die hele spul dan wit te verf.
Hy het ook die kaggel self ingesit en die leiklip daar om ingebou.   En ‘n paar leiklippe oopgekloof om die grein aan die binnekant te wys, en toe het ek boesmantekeninge op twee van hulle aangebring. Ek dink nie hy was te beïndruk met my nie.
Met die skoorsteen se opsit op die dak moes hy en pa op die dak klouter en arme pa het dit nie geniet nie. Sy hoogtevrees het dit nie waardeer nie. Pa het dit gedoen, maar hy sou verkies het om dit nie te doen nie.
Oom Futter was ‘n skrynwerker en aan een hand was ‘n vinger weg, ‘n saag het dit afgevat. Soos Leon sê, hy het  die bunks in ons kamer gebou. Die skroewerdraaier storie was dat André en Leon met skroewedraaiers in die grond ingegooi het toe Leon s’n uit sy hand gegly het en in André se nek gaan vassit het.
Continue reading Stories oor die Selcourt huis →
Carl onthou Oupa Zack
August 2, 2015Uncategorizedfilms, Ouma Kitty, Oupa Zack, Pa se stokperdjies, seilbote, vliegtuigiesdebeer
Ek wou al lankal gehad het ons ouers en ooms en tannies moet hulle stories neerskryf veral oupa Zack se stories. Ons weet ietsie van Ouma Kitty se jong dae want daar is daarvan gepen maar Oupa s’n nie. Ek wil vertel wat ek onthou en dan kan julle bylas.
In die kolonie het oupa saam met maats voëltjies gevang en dit gaar gemaak. Ek kan nie onthou hoe hulle die voëltjies gevang het nie, maak ook nie saak nie. Daar het ‘n klompie Engelse seuns probeer maats maak en wou ook voëltjies eet. Oupa-­hulle het toe veldmuise of rotte gevang, die gaar gemaak en aan die Engelse seuns voorgesit as gaar voëls.
Die ander een is waar hy, ook in die Karoo, met ‘n splinternuwe hoed op met ‘n volstruis eier gespeel het. Die eier het hy vir een of ander rede in die lug gegooi en dit het kardoems op sy kop met sy nuwe hoed te lande gekom. Einde van die hoed.
Continue reading Carl onthou Oupa Zack →
August 2, 2015UncategorizedOuma Elsie, Oupa Carldebeer
Herinneringe uit ‘n e-pos van Ma:
Ek het ‘n paar notas van my Pa geskryf, maar met al my huisskoonmakery vanoggend het ek dit verlê. Nou stuur ek maar wat ek kan onthou. My Pa was ‘n gulhartige mens, maar soos ek onthou was hy nooit ‘n mynkaptein nie. Hy het nadat hy na die myn gegaan het op die “crushers”/stampers gewerk, wat verskriklik lawaaierig was. Dit kan jy jou indink want dit is waar die klip wat van ondergrond af gebring word stukkend gestamp word. Hoe lank hy daar gewerk het weet ek nie. Ja, eers moet ek seker vertel dat hy ‘n baie ongelukkige kindertyd gehad het.  Sy pa het vroeg gesterf, weet nie hoe nie en toe moes sy ma vir hulle klompie sorg wat in daardie tyd baie moeilik was vir ‘n rou. Sy het seker maar wasgoed gedoen en my pa moes vroeg uit dieskool wat ‘n groot jammerte was want hy was baie intelligent.  Hy het vir een van die ryker ooms skape opgepas en omtrent geen vergoeding of baie min gekry Dit het hom verbittterd gemaak, nie dat hy ooit veel vertel het van sy kinderdae nie, maar hy het niks van ‘n plaas gehou nie. Sy ma het lateraan Boksburg toe getrek met hulle. As ek reg uitwerk was hulle sowat sewe of agt kinders. In Boksburg het sy oudste broer, Antonie, tragies gesterf. Skynbaar moes hy die slingel draai om water uit die put te kry toe die slinger uit sy hand gegly het en dit hom teen sy kom gekap het. Hy is oorlede daarvan.
My pa het toe op die myn gaan werk, ek dink dit was toe by die “crushers”. Na ‘n ruk is hy daar weg en het sy eie besigheid as bouaannemer begin.
Continue reading Oupa Carl →
J R Watkins en Kie
Nog stories oor Selcourt
Shani on Huis in Parkhurst (2)
André on Huis in Parkhurst (2)
Shani on André onthou vir Oupa Zack (2)
Shani on Gesprekke oor Pa se karre
debeer on André onthou vir Oupa Zack (2)
Proudly powered by WordPress